На основу Уредбе о утврђивању Програма подршке малим предузећима за набавку опреме у 2018. години („Службени гласник РС“, бр. 014/2018) (даље: Уредба и Програм) и уговора закључених између Развојне агенције Србије и Министарства привреде, број \_\_\_\_\_\_\_\_\_\_\_\_ од \_\_\_\_\_\_\_\_\_\_. године и Развојне агенције Србије, Министарства привреде и (назив банке)\_\_\_\_\_\_\_\_\_\_ број \_\_\_\_\_\_\_\_\_\_ од \_\_\_\_\_\_\_\_\_\_\_\_. године, а у складу са одлуком Комисије Министарства привреде за доделу средстава, број \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_. године (даље: Комисија), **уговорне стране:**

**РАЗВОЈНА АГЕНЦИЈА СРБИЈЕ**, са седиштем у Београду, \_\_\_\_\_\_\_\_\_\_\_\_\_ матични број: \_\_\_\_\_\_\_\_, ПИБ: \_\_\_\_\_\_\_\_\_, коју заступа \_\_\_\_\_\_\_\_ (у даљем тексту: Агенција)

и

**Назив привредног субјекта\_\_\_\_\_\_\_\_\_\_\_**, адреса\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_, којe заступа \_\_\_\_\_\_\_\_\_\_\_\_ (у даљем тексту: Корисник),

закључују у Београду, дана **\_\_\_\_\_\_\_\_**

**УГОВОР**

**o додели бесповратних средстава у оквиру Програма подршке малим предузећима за набавку опреме у 2018. години**

**Члан 1.**

По објављеном јавном позиву за доделу бесповратних средстава у оквиру Програма подршке малим предузећима за набавку опреме у 2018. години, Одлуком Комисије број: \_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_године Кориснику су одобрена бесповратна средства у укупном износу од **\_\_\_\_\_\_\_\_\_\_\_** динара (и словима:\_\_\_\_\_\_\_\_\_\_\_\_\_\_\_\_\_\_\_), на име суфинансирања набавке производне опреме и опреме директно укључене у процес производње, и то \_\_\_\_\_\_\_\_\_\_\_\_\_\_\_\_\_\_\_\_\_, под условима прописаним у Уредби и Програму.

**Члан 2.**

Опрема из члана 1. уговора биће набављена од \_\_\_\_\_\_\_\_\_\_\_\_\_\_\_, по предрачуну бр. \_\_\_\_\_\_\_\_\_\_ од \_\_\_\_\_\_\_\_\_\_ године.

**Члан 3.**

По склапању овог уговора и закључењу уговора о кредиту између пословне банке и Корисника Агенција ће у року од 15 дана од датума извршене уплате Уредбом и Програмом прописаног учешћа од стране Корисника за набавку опреме из члана 1. овог уговора пренети одобрена средства на посебан, наменски, рачун Корисника број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_ банке, а код које је Кориснику одобрен кредит за набавку опреме из члана 1. овог уговора.

**Члан 4.**

Уколико Корисник коме је одобрен захтев за коришћење бесповратних средстава не потпише уговор о кредиту са банком и не уплати предвиђено учешће у предвиђеним роковима, сматраће се да је одустао од коришћења средстава а овај уговор закључен са Агенцијом сматраће се ништавим.

Корисник се обавезује да сноси све евентуалне ризике курсних разлика.

**Члан 5.**

Уколико Корисник додељена средства из члана 1. овог уговора не користи наменски или на било који други начин одступи од обавеза преузетих поводом набавке опреме, уговор се сматра раскинутим даном достављања писаног обавештења Агенције Кориснику о раскиду уговора, а Корисник се обавезује да средства врати Агенцији, с тим да Агенција реализацију повраћаја средстава активира на начин предвиђен у члану 6. овог уговора.

Корисник се обавезује да набавку опреме оконча најкасније у року од шест месеци од склапања овог уговора и да банци достави копију фактуре/уговора по којој је извршена набавка опреме.

**Члан 6.**

Кориснику није дозвољено да опрему наведену у члану 1. овог уговора отуђи, најмање 24 месеца од дана закључења овог уговора.

Корисник је обавезан да врати целокупан износ одобрених бесповратних средстава, уколико превремено отплати кредит банци у току прве трећине трајања периода отплате одређеног уговором о кредиту.

Пословна банка и Агенција обављају контролу наменског трошења средстава.

Уколико пословна банка достави писано обавештење Агенцији да је приликом обављања првостепене контроле наменског коришћења средстава уочила неправилности или злоупотребе, Агенција ће извршити другостепену контролу наменског коришћења и предузети све неопходне мере ради њиховог отклањања.

Корисник се обавезује да уз овај уговор приложи бланко меницу са меничним писмом и копијом картона депонованих потписа овлашћених лица Корисника, као средство обезбеђења за доделу бесповратних средстава, у случају да се утврди ненаменско трошење средстава, евентуалне злоупотребе, или да дође до превремене отплате у току прве трећине трајања периода отплате.

Уз меницу се доставља и копија захтева Корисника за регистрацију те бланко менице у Регистру меница и овлашћења Народне банке Србије, који је оверен од стране пословне банке Корисника, као и одштампани образац „Резултати претраге меница - Народна банка Србије“, са веб сајта НБС.

Меница је безусловна и платива на први позив.

Меница траје 10 дана дуже од дана окончања дужничко - поверилачких односа предвиђених овим уговором, односно дефинитивног окончања другостепене контроле наменског коришћења додељених средстава из члана 1. овог уговора.

**Члан 7.**

Корисник средстава дужан је да Министарству привреде Републике Србије, Агенцији и Комисији за контролу државне помоћи, у циљу праћења коришћења средстава, омогући надзор у свакој фази реализације активности тако што ће у сваком моменту бити омогућена контрола реализације активности и увид у финансијску документацију.

Корисник се обавезује да у току прве две године коришћења бесповратних средстава достави на захтев Агенције све информације неопходнe за праћење учинка Програма подршке.

Код кредита чији је рок отплате 18 месеци као и у случају превремене отплате кредита корисници су у обавези да достављају картице основних средстава Агенцији, и то у временском периоду након отплате кредита до истека 24 месеца од дана закључења уговора о додели бесповратних средстава. Корисник је у обавези да картицу основних средстава доставља на свака три месеца од дана отплате кредита, с тим да последња достава картице основних средстава мора бити 7 дана пре истека рока од 24 месеца од дана закључења уговора.

**Члан 8**.

У случају спора или несагласности у реализацији Уговора, уговорне стране су сагласне да неспоразуме реше заједнички и у духу добрих пословних обичаја.

Уколико је природа неспоразума или спора таква да се не може решити споразумно уговорне стране одређују надлежност стварно надлежног суда у Београду.

**Члан 9**.

Уговор ступа на снагу даном потписивања овлашћених лица уговорних страна.

Овај уговор је сачињен у 4 (четири) истоветна примерка, и то за Агенцију 2 (два), а за Корисника 2 (два) примерка.

|  |  |
| --- | --- |
| ЗА АГЕНЦИЈУв.д. директора | ЗА КОРИСНИКАЗаступник\_\_\_\_\_\_\_\_\_\_\_\_\_\_\_\_\_ |